Nr. L 194/16 De Europæiske Fællesskabers Tidende 19. 7. 78 II (Retsakter hvis offentliggørelse ikke er obligatorisk) RÅD RÅDETS NIENDE DIREKTIV af 26. juni 1978 om harmonisering af medlemsstaternes lovgivning om omsætningsafgifter (78/583/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 99 og 100, under henvisning til forslag fra Kommissionen, under henvisning til udtalelse fra Europa-Parlamen- tet (), under henvisning til udtalelse fra Det økonomiske og sociale Udvalg ?), og ud fra følgende betragtninger : I artikel 1 i Rådets sjette direktiv 77/388/EØF af 17. maj 1977 om harmonisering af medlemsstaternes lov- givning om omsætningsafgifter — Det fælles mervær- diafgiftssystem : ensartet beregningsgrundlag () — er den 1. januar 1978 fastsat som seneste dato for den fak- tiske gennemførelse af det pågældende direktiv i med- lemsstaterne ; direktiv 77/388/EØF indeholder fælles bestemmelser for alle de områder, der omfattes af merværdiafgiften ; det påhviler i en lang række tilfælde medlemsstaterne at fastsætte de nærmere betingelser for gennemførel- sen af disse bestemmelser ; på grund af rækkevidden af direktiv 77/388/EØF og det meget betydelige antal retsforskrifter i medlemsstaterne, der berøres heraf, har flere medlemsstater ikke været i stand til rettidigt at foretage de nødvendige tilpasninger for at efterkomme (!) EFT nr. C 163 af 10. 7. 1978, s. 68. (?) Udtalelse afgivet den 20./21. 6. 1978 (endnu ikke offentlig- gjort i EFT). () EFT nr. L 145 af 13. 6. 1977, s. 1. direktiv 77/388/EØF ; disse medlemsstater har således ikke inden for den fastsatte frist kunnet afslutte den lovgivningsprocedure, der er nødvendig for at tilpasse deres lovgivning om merværdiafgift ; de pågældende medlemsstater anmoder om en yderli- gere frist til gennemførelsen af direktiv 77/388/EØF ; en frist på højst tolv måneder skulle være tilstrækkelig hertil — UDSTEDT FØLGENDE DIREKTIV : Artikel 1 Uanset artikel 1 i direktiv 77/388/EØF bemyndiges Danmark, Tyskland, Frankrig, Irland, Italien, Luxem- bourg og Nederlandene til at gennemføre det pågæl- dende direktiv senest den 1. januar 1979. Artikel 2 Dette direktiv er rettet til Danmark, Tyskland, Frank- rig, Irland, Italien, Luxembourg og Nederlandene. Udfærdiget i Luxembourg, den 26. juni 1978. På Rådets vegne K. B. ANDERSEN Formand